Príloha č. 4

**Spôsob určenia ceny a návrh na plnenie kritérií**

1. Spôsob určenia ceny

## **Stanovenie ceny za predmet zákazky**

### Zmluvná cena uvedená v ponuke uchádzača v návrhu komisionárskej zmluvy musí byť stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, bude vyjadrená v Eur a v štruktúre podľa bodu 1.3. a 1.4.

### Výhradnou povinnosťou záujemcu je dôsledne preskúmať celý obsah podkladov a na základe ich obsahu stanoviť zmluvnú cenu za uskutočnenie predmetu zákazky na základe vlastných výpočtov, činností, výdavkov a príjmov podľa platných právnych predpisov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie komisionárskej zmluvy, pričom do zmluvnej ceny zahrnie všetky náklady spojené s plnením predmetu zákazky.

### Ak je uchádzač zdaniteľnou osobou pre DPH v zmysle príslušných predpisov (ďalej len "zdaniteľná osoba"), navrhovanú zmluvnú cenu uvedie v zložení:

#### navrhovaná zmluvná cena v Eur bez DPH,

#### DPH 20% v Eur,

#### navrhovaná zmluvná cena v Eur vrátane DPH.

### Ak uchádzač nie je zdaniteľnou osobou pre DPH, uvedie navrhovanú zmluvnú cenu v Eur. Skutočnosť, že nie je zdaniteľnou osobou pre DPH, uchádzač uvedie v ponuke.

### Pre spracovanie zmluvnej ceny uchádzač vyplní verejným obstarávateľom predloženú špecifikáciu ceny, ktorá je súčasťou návrhu komisionárskej zmluvy ako prílohy č. 1 tejto zmluvy. Uchádzač musí v cene predmetu zákazky uviesť pre každú jemu vyhovujúcu kategóriu práce v príslušnej výkonovej fáze hodinovú sadzbu a uvažovaný počet kalkulovaných hodín. Celková cena v príslušnej kategórii je daná súčinom hodinovej sadzby a počtu kalkulovaných hodín. Pre položky uvedené v špecifikácii ceny (kategória práce), s ktorými uchádzač v tej ktorej výkonovej fáze neuvažuje uvedie hodinovú sadzbu a počet kalkulovaných hodín číslom "0".

1. Kritériá na vyhodnotenie ponúk:

Jediným kritériom na hodnotenie ponúk je: **Cena za predmet zákazky celkom v EUR bez DPH**. V prípade rovnosti ponuky u viacerých uchádzačov rozhoduje o poradí nižšia hodinová sadzba za vykonávanie činnosti v kategórii prác “vysokokvalifikované koncepčné práce“ uvedený v prílohe č.1 k návrhu komisionárskej zmluvy.

Predmetné kritérium musí byť stanovené ako navrhovaná cena celkom v EUR bez DPH v súlade s informáciami uvedenými v tejto výzve.

1. Návrh uchádzača na plnenie kritérií

Uchádzač vyplní elektronický formulár v systéme JOSEPHINE